सरपंच-सचिव बोले- नहीं मिल रही है राशि
बैठक में पूर्व सरपंच सचिवों पर लगाए भ्रष्टाचार के आरोप
भास्कर संवाददाता | भीकनगांव
जनपद पंचायत में मंगलवार को सरपंच-सचिवों व अफसरों की बैठक हुई। इसके बाद भी काम अधूरे हैं। सरपंच-सचिव ने आरोप लगाते हुुए कहा ब्लॉक की 65 ग्राम पंचायत में पिछले कार्यकाल के सरपंच व सचिवों ने जमकर भ्रष्टाचार किया है।
अब नए सरपंच व सचिवों को गांवों में विकास करने के लिए राशि जारी नहीं की जा रही है। इससे विकास ठप हो गया है। सरपंच व सचिवोें ने कहा महत्वपूर्ण बैठक में अफसर मजाक उड़ाते हैं। यह उचित नहीं है। बैठक में एएओ ज्योति कुमरावत, दादुराम यादव आदि मौजूद थे। मनरेगा एसडीओ बीके बांके ने बताया कि सरपंच व सचिव रुचि नहीं लेते हैं। इससे विकास कार्य नहीं हो रह हैं। बैठक लेकर समझाईश देंगे।
चार साल के 1500 से ज्यादा काम अधूरे
2011 में 241, 2012 में 119, 2013-14 में 939, 2014-15 में 177, 2015-16 में 36 काम अधूरे हैं। इसकी राशि करीब 120144930 है। वर्तमान में 198 मस्टर सचिव व सहायक सचिवों ने जमा नहीं किए हैं। 640 मस्टरों का मूल्यांकन होना शेष है। इससे हितग्राहियों को परेशानी हो रही है। एपीओ जीआर सोलंकी ने बताया लगातार बैठक में भई सचिव व सरपंच काम नहीं कर रहे हैं।
निर्माण कार्यों सहित अन्य मामलों को लेकर बैठक हुई।
hin_Deva hin_Deva bho_Deva hin_Deva hin_Deva mag_Deva hin_Deva hin_Deva